
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1214 


15 Ιουνίου 1999 


ΑΠΟΦΑΣΕΙ Σ 

Αριθ. 5989 

Έγκριση Οργανισμού Εσωτερικής Υπηρεσίας Δήμου 
Παξών Ν. Κέρκυρας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως α- 
ντικαταστάθηκαν με τις όμοιες του άρθρου 26 του Ν. 
1832/89 και της παρ. 5 του άρθρου 8 του Ν. 2307/95, σε 
συνδυασμό με τις διατάξεις των παρ. 2 και 3 του άρθρου 
18 του Ν. 2539/97 όπως αντικαταστάθηκαν, της παρ. 2 με 
τις όμοιες της παρ. 1 του άρθρου 13 του Ν. 2672/98. 

2. - Τις διατάξεις του Ν. 2190/94 και των Π.Δ. 37α/87 και 
22/90 

3. - Την αριθ.7-27/1999 απόφαση του Δ.Σ. του Δήμου Πα¬ 
ξών Νομού Κέρκυρας, περί ψηφίσεως Οργανισμού Εσω¬ 
τερικής Υπηρεσίας του, αποφασίζουμε: 

Εγκρίνουμε την αριθ. 7-27/1999 απόφαση του Δ.Σ. του 
Δήμου Παξών του Νομού Κέρκυρας με την οποία τούτο 
ψηφίζει τον Οργανισμό Εσωτερικής Υπηρεσίας, ως εξής: 

ΔΗΜΟΣ ΠΑΞΩΝ 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 1 

Διάρθρωση Υπηρεσιών 

Οι δραστηριότητες των υπηρεσιών του Δήμου κατανέ- 
μονται στις εξής διοικητικές ενότητες: 

1. Γραφείο Προγραμματισμού και ανάπτυξης 

2. Τμήμα Διοικητικών και Οικονομικών Υπηρεσιών 

3. Τμήμα Τεχνικών Υπηρεσιών και Περιβάλλοντος 

4. Γ ραφείο Παραγωγικών Δραστηριοτήτων. 

Άρθρο 2 

Αρμοδιότητες Γραφείου Προγραμματισμού και 
Ανάπτυξης 

Α. Προγραμματισμός της τοπικής ανάπτυξης και δρά¬ 
σης του Δήμου 

• Συνεχής έρευνα και παρακολούθηση των εξελίξεων 
στην περιοχή του Δήμου και τεκμηρίωσή τους μέσω της 
συγκέντρωσης στατιστικών στοιχείων και δεικτών, που 


περιγράφουν την οικονομική, περιβαλλοντική, κοινωνική, 
πολιτιστική κ.λπ. κατάστασή της. 

• Συγκέντρωση των πληροφοριών από το εξωτερικό πε¬ 
ριβάλλον του Δήμου που επηρεάζουν τις δραστηριότητές 
του. (π.χ πλαίσια του εθνικού, περιφερειακού, νομαρχια¬ 
κού προγραμματισμού, χρηματοδοτήσεις, δημόσιες πο¬ 
λιτικές, κατευθύνσεις των συλλογικών οργάνων της Τ.Α 
προγράμματα Ε.Ε.). 

• Εισηγήσεις προς τα αιρετά όργανα για την οργάνωση 
των διαδικασιών στρατηγικού / επιχερησιακού προγραμ¬ 
ματισμού του Δήμου συνολικά και στους επί μέρους το¬ 
μείς (Τεχνικά, Περιβαλλοντικά, Οικονομικά Κοινωνικά Πο¬ 
λιτιστικά ζητήματα). 

• Φροντίδα για τη συγκέντρωση μελετών και τεχνογνω¬ 
σίας που είναι δυνατόν να βοηθήσουν τις επιδιώξεις του 
Δήμου (αναπτυξιακές μελέτες, έρευνες, ειδικές μελέτες 
διαμόρφωσης και τυποποίησης της τεχνογνωσίας στο 
χώρο της ΤΑ). 

• Διερεύνηση των πηγών χρηματοδότησης και διατύ¬ 
πωση προτάσεων για την εξεύρεση πόρων για την υλο¬ 
ποίηση του προγράμματος δράσης του Δήμου. 

• Συγκέντρωση του σχετικού υλικού που απαιτείται για 
την τεκμηριωμένη λήψη αποφάσεων από το Δ.Σ., τη Δ.Ε., 
τις επιτροπές του Δ.Σ. και τα Τοπικά Συμβούλια. 

• Συνεργασία με τις υπηρεσίες της Ν.Α. της Τ.Ε.Δ.Κ. 
της Περιφέρειας, των Κεντρικών Φορέων καθώς και τους 
φορείς διαδημοτικής συνεργασίας στην ευρύτερη περιο¬ 
χή του Δήμου. 

Β. Προγράμματα Ευρωπαϊκής Ένωσης 

• Ενημέρωση της Δημοτικής Αρχής για τα προγράμμα¬ 
τα της Ε.Ε που ενδιαφέρουν το Δήμο και υποστήριξη των 
αρμοδίων υπηρεσιών στο σχεδίασμά, στην υλοποίηση και 
αξιολόγηση σχετικών ενεργειών. 

• Κατάρτιση αιτήσεων συμμετοχής του Δήμου σε συ¬ 
γκεκριμένα προγράμματα και η παρακολούθηση και η α¬ 
ξιολόγηση της υλοποίησής τους. 

• Διακίνηση μέσα στο Δήμο εντύπων και άλλων μέσων 
πληροφόρησης για τις Ευρωπαϊκές εξελίξεις που αφο¬ 
ρούν την Τ.Α. 

• Ενημέρωση των υπαλλήλων και των αιρετών στα Κοι¬ 
νοτικά ζητήματα. 

Γ. Οργάνωση, Μηχανοργάνωση, Ανάπτυξη Ανθρώπινου 
Δυναμικού 

• Υποστήριξη του Δήμου και των θυγατρικών του φο¬ 
ρέων σε θέματα βελτίωσης της Οργάνωσης και των δια¬ 
δικασιών Διοίκησης και Λειτουργίας. 

• Υποστήριξη στην ίδρυση λειτουργία Νομικών Προ¬ 
σώπων Δημοσίου Δικαίου και Δημοτικών Επιχειρήσεων. 

• Οργάνωση και εκτέλεση προγραμμάτων επιμόρφω¬ 
σης του προσωπικού του Δήμου καθώς κάι οργάνωση 
προγραμμάτων ενημέρωσης Αιρετών οργάνων. 

• Φροντίδα για την εγκατάσταση. Βελτίωση και σωστή 
λειτουργία του μηχανογραφικού εξοπλισμού του Δήμου 
καθώς και εποπτεία της συντήρησης των εφαρμογών. 

Άρθρο 3 

Αρμοδιότητες Τμήματος Διοικητικών και 
Οικονομικών Υπηρεσιών 

3.1. Γραμματειακή Υποστήριξη Αιρετών Οργάνων 
Α. Γραμματεία Δημάρχου Αντιδημάρχου - Δημόσιες 
σχέσεις - Ενημέρωση πολιτών 

• Αλληλογραφία Δημάρχου. 

• Αρχείο Δημάρχου. 

• Αρχείο Αποφάσεων Δημάρχου και Συλλογικών Οργά¬ 
νων. 

• Συναντήσεις και επαφές Δημάρχου. 

• Φροντίδα για τις Δημόσιες σχέσεις του Δήμου. 

• Παραλαβή υποδείξεων, προτάσεων και παραπόνων 
δημοτών. 

• Ενημέρωση δημοτών για τα δικαιώματά τους και τις ε¬ 
νέργειες που απαιτούνται για την διεκπεραίωση των υπο- 
θέσεών τους. 

• Έκδοση δελτίων τύπου. 

• Γραμματειακή στήριξη Δημαρχιακής Επιτροπής. 

• Τήρηση αρχείου εκπροσώπων Δήμου σε φορείς και 
όργανα. 

• Παρακολούθηση ποιότητας εξυπηρέτησης πολιτών 
Β. Γραμματεία Δημοτικού Συμβουλίου, Προέδρου Δ.Σ. 

και Επιτροπών. 

• Γραμματειακή στήριξη Προέδρου του Δημοτικού 
Συμβουλίου. 

• Σύνταξη Ημερήσιας Διάταξης θεμάτων Δημοτικού 
Συμβουλίου. 

• Συγκέντρωση και διανομή εισηγήσεων για το Δημοτι¬ 
κού Συμβούλιο. 

• Τήρηση πρακτικών κατά την ώρα των συνεδριάσεων. 

• Τήρηση αρχείου πρακτικών και αποφάσεων του Δη¬ 
μοτικού Συμβουλίου. 

• Δακτυλογράφηση και κοινοποίηση αποφάσεων Δη¬ 
μοτικού Συμβουλίου σε υπηρεσίες και ενδιαφερομέ¬ 
νους. 

• Γ ραμματειακή υποστήριξη Δημοτικών Επιτροπών και 
Τοπικών Συμβουλίων. 

3.2 Λειτουργίες Γραμματειακής Υποστήριξης και Διοι¬ 
κητικής μέριμνας των Υπηρεσιών 

3.2. -1. Γραμματεία 

• Πρωτοκόλληση εγγράφων και προώθηση τούτων για 
ενέργεια. 

• Τήρηση γενικού αρχείου και αρχείου διοικητικών 
υπηρεσιών σύμφωνα με τις ισχύουσες διατάξεις. 

• Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές 
μονάδες. 

• Διοικητική μέριμνα για την εκτέλεση των γενικών βοη¬ 


θητικών λειτουργιών υποστήριξης για τις ανάγκες των 
υπηρεσιών του Δήμου. 

• Δημοσιοποίηση αποφάσεων και ανακοινώσεων του 
Δήμου. 

3.2. - 2. Δημοτική Κατάσταση - Ληξιαρχείο - Εκλογές 

• Τήρηση βιβλίων δημοτολογίου. 

• Έκδοση σχετικών πιστοποιητικών. 

• Εφαρμογή διατάξεων του Δημοτικού Κώδικα και του 
Κώδικα ιθαγένειας. 

• Τήρηση ληξιαρχικού αρχείου. 

• Τήρηση αρχείων επισήμων εγγράφων ληξιαρχικών 
γεγονότων. 

• Έκδοση αντιγράφων ληξιαρχικών πράξεων και συνα¬ 
φών πιστοποιητικών. 

• Περιοδική ενημέρωση κρατικών υπηρεσιών για λη¬ 
ξιαρχικές μεταβολές στον Δήμο. 

• Ενημέρωση των αντιστοίχων υπηρεσιών άλλων Ο.Τ.Α. 
για ληξιαρχικά γεγονότα που επηρεάζουν τα στοιχεία των 
αρχείων τους. 

• Συνεργασία με Ληξιαρχεία άλλων Ο.Τ.Α. για ληξιαρχι¬ 
κά θέματα. 

• Κατάρτιση ετησίως μητρώου αρρένων, τήρηση αρ¬ 
χείου μητρώου αρρένων καθώς και των αποφάσεων και 
μεταβολών που επέρχονται σ’ αυτά. 

• Κατάρτιση στρατολογικών πινάκων και έκδοση συνα¬ 
φών πιστοποιητικών. 

• Διαδικασία εγγραφής αδηλώτων και εξακρίβωσης 
ιθαγένειας. 

• Σύνταξη και τήρηση μητρώων διαφόρων απογραφών 
στρατολογικού ενδιαφέροντος. 

• Εφαρμομογή εκλογικής νομοθεσίας σε ό,τι αφορά 
τον Δήμο. 

• Τήρηση και αναθεώρηση εκλογικών καταλόγων. 

• Έκδοση πιστοποιητικών για έκδοση εκλογικών βι¬ 
βλιαρίων. 

• Παράδοση εκλογικών βιβλιαρίων. 

• Τήρηση διαδικασιών για την διεξαγωγή πολιτικών γό¬ 
μων. 

3.2. - 3. Διαχείριση Αγροτικών Θεμάτων 

• Διαχείριση διαδικασιών που σχετίζονται με τον Ο. Γ.Α., 
με αποζημιώσεις του Ε.Λ.Γ.Α. και με επιδοτήσεις της Δι¬ 
εύθυνσης Γεωργίας της Ν.Α. (ενημέρωση των αγροτών, 
διεκπεραίωση της αλληλογραφίας, συγκέντρωση των αι¬ 
τήσεων, δηλώσεων κ.λπ.). 

3.3. Θέματα Προσωπικού 

• Παρακολούθηση νομοθεσίας για θέματα προσωπι¬ 
κού του Δήμου με οποιαδήποτε σχέση εργασίας. 

• Διαδικασίες πρόσληψης, απόλυσης, προαγωγής, πα¬ 
ραίτησης, μετακινήσεων και υπηρεσιακών μεταβολών του 
προσωπικού του Δήμου με οποιαδήποτε σχέση εργασίας. 

• Διαδικασίες ελέγχου παρουσίας, αδειών, αξιολόγη¬ 
σης, πειθαρχικού δικαίου όλου του προσωπικού του Δή¬ 
μου. 

• Τήρηση φακέλων προσωπικού του Δήμου με την συ¬ 
γκέντρωση στοιχείων μεταβολών οικογενειακής, υπηρε¬ 
σιακής και ατομικής κατάστασης. 

• Τήρηση φακέλων προσωπικού του Δήμου με πληρο¬ 
φορίες που έχουν σχέση με τον καθορισμό των πάσης (ρύ¬ 
σεως αμοιβών και παροχών αυτού. 

• Έκδοση πιστοποιητικών και βεβαιώσεις υπηρεσιακής 
κατάστασης προσωπικού του Δήμου. 

• Συγκέντρωση στοιχείων μεταβολών του προσωπικού, 
καταβληθέντων παροχών ή καταλογισθέντων ποσών 
προς το προσωπικό του Δήμου, που έχουν επίδραση στην 
καταβολή των αμοιβών τούτου. 

• Εξαγωγή μισθολογικών καταστάσεων, ή γενικά κατα¬ 
στάσεων πληρωμής κάθε είδους αμοιβής του προσωπι¬ 
κού του Δήμου και διαβίβασή τους στην αρμόδια Ταμεια¬ 
κή Υπηρεσία. 

3.4. Διαχείριση Διοικητικών Θεμάτων και Λειτουργίες 
Δημοτικής Αστυνομίας 

• Τήρηση και ενημέρωση Νομικού Πλαισίου που αφορά 
την λειτουργία του Δήμου. 

• Διαδικασίες για: 

• Χορήγηση αδειών ίδρυσης και λειτουργίας καταστη¬ 
μάτων και επιχειρήσεων όπως προβλέπεται από υγειονο¬ 
μικές διατάξεις. 

• Χορήγηση αδειών μικροπωλητών και κατασκευή, λει¬ 
τουργία, και εκμετάλευση περιπτέρων και κυλικείων 
εντός κοινοχρήστων χώρων. 

• Χορήγηση αδειών εγκατάστασης και λειτουργίας θε¬ 
άτρων, κινηματογράφων και παρεμφερών επιχειρήσεων 
όπως προβλέπονται από τους Α. Ν. 445/1937 και 446/1937. 

• Χορήγηση αδειών λειτουργίας μουσικής σε δημόσια 
κέντρα σύμφωνα με την Α5/3010/85 Υγειονομική διάταξη. 

• Χορήγηση αδειών εγκατάστασης και λειτουργίας ψυ¬ 
χαγωγικών παιγνιδιών που δεν υπάγονται στις διατάξεις 
του Ν. 2000/1991. 

• Επιβολή διοικηπκών κυρώσεων σε παραβάτες των ό¬ 
ρων λειτουργίας των καταστημάτων (προσωρινή ή ορι¬ 
στική ανάκληση της άδειας ή σφράγιση σύμφωνα με τις ι- 
σχύουσες διατάξεις). 

• Τήρηση αρχείου των αδειών καταστημάτων που χο¬ 
ρηγούνται σύμφωνα με τις ισχύουσες διατάξεις από το 
Δήμο. 

• Εισήγηση επί διοικητικών θεμάτων που αφορούν τον 
Δήμο και δεν εμπίπτουν ρητά στις αρμοδιότητες άλλης 
Δημοτικής Υπηρεσίας. 

• Έλεγχος της εφαρμογής των κανονιστικών αποφά¬ 
σεων που εκδίδει το Δημοτικό Συμβούλιο. 

• Έλεγχος της τήρησης των διατάξεων που αφορούν 
στην καθαριότητα, την κυκλοφορία και στάθμευση των ο¬ 
χημάτων, την οικοδόμηση , την ύδρευση, την αποχέτευ¬ 
ση, την ηχορύπανση και την προστασία του περιβάλλο¬ 
ντος. 

• Έλεγχος της τήρησης των διατάξεων που αφορούν 
στην λειτουργία των πάσης φύσεως επιτηδευμάτων και ε¬ 
παγγελμάτων. 

• Έλεγχος της λειτουργίας των εμποροπανηγύρεων, 
των λαϊκών και των δημοτικών αγορών. 

• Έλεγχος της τηρήσης των διατάξεων των σχετικών με 
τη χορήγηση αδειών ίδρυσης και λειτουργίας καταστη¬ 
μάτων. 

• Έλεγχος της τήρησης των διατάξεων των σχετικών με 
τις διαφημίσεις. 

• Παρακολούθηση και υποβοήθηση της κυκλοφορίας 
των τροχοφόρων στην περιφέρεια του Δήμου με την απο¬ 
τροπή γεγονότων που εμποδίζουν την κανονική κίνησή 
τους (έλεγχος κυκλοφορίας, παρανόμου παρκαρίσμα- 
τοςκ.λπ.). 

• Μέριμνα για την κανονική χρήση των κοινοχρήστων 
χώρων στην περιφέρεια του Δήμου (πεζοδρόμια, πάρκα, 
κ.λπ.). 


• Εντοπισμός και έλεγχος της αυθαίρετης δόμησης και 
τη σχετική ενημέρωση της Υπηρεσίας έκδοσης αδειών 
για την από κοινού νόμιμη δράση. 

• Εκτέλεση οποιοσδήποτε νέας αρμοδιότητας ανατίθε¬ 
ται με νομοθετική ρύθμιση στις υπηρεσίες της δημοτικής 
αστυνομίας. 

3.5. Λειτουργίες Διαχείρισης Θεμάτων Παιδείας - Αθλη¬ 
τισμού Νεολαίας και Πολιτισμού 

• Συγκρότηση και λειτουργία σχολικών Επιτροπών και 
Δημοτικής Επιτροπής Παιδείας. 

• Διοικητική υποστήριξη της Δημοτικής Επιτροπής Παι¬ 
δείας. 

• Κατανομή λειτουργικών δαπανών σχολείων. 

• Αντιμετώπιση στεγαστικών αναγκών των σχολείων 
(απαλλοτριώσεις χώρων, ανέγερση νέων διδακτηρίων, 
αγορές οικοπέδων, διεκπεραίωση κτιριακών θεμάτων). 

• Καταγραφή αθλητικών αναγκών σε συνεργασία με 
τους φορείς και ειδικούς επιστήμονες. 

• Καταγραφή και αξιοποίηση των υπαρχόντων αθλητι¬ 
κών χώρων και εγκαταστάσεων. 

• Οργάνωση προγραμμάτων Μαζικού Αθλητισμού. 

• Διοικητική στήριξη επιτροπών Πολιτισμού και Αθλητι¬ 
σμού. 

• Συγκέντρωση στοιχείων για θέματα Παιδείας, Νεο¬ 
λαίας και Πολιτισμού. 

• Σχεδιασμός υλοποίηση προγραμμάτων για τη νεο¬ 
λαία τον πολιτισμό και τον αθλητισμό. 

3.6. Λειτουργία Διαχείρισης θεμάτων Κοινωνικών Υπη¬ 
ρεσιών. 

• Συγκέντρωση και επεξεργασία στοιχείων που αφο¬ 
ρούν στην υφιστάμενη κατάσταση των δημοτών που ανή¬ 
κουν σε διάφορες κοινωνικές ομάδες (νέοι, ηλικιωμένοι, 
γυναίκες κ.λπ.) και κυρίως ομάδων με κίνδυνο αποκλει¬ 
σμού από την αγορά εργασίας. 

• Παρακολούθηση της ποιότητας των παρεχομένων 
υπηρεσιών, πρόνοιας, υγείας προς τους δημότες, είτε μέ¬ 
σω Νομικών Προσώπων είτε μέσω άλλων φορέων ή ορ¬ 
γανισμών. 

• Παροχή κοινωνικών συμπληρωματικά με τους άλλους 
αρμόδιους φορείς. 

• Έρευνα συνθηκών εργασίας και δυνατοτήτων δημι¬ 
ουργίας νέων θέσεων εργασίας. 

• Συνεργασία με εργοδότες περιοχής για αντιμετώπιση 
και βελτίωση εργασιακών θεμάτων. 

• Σχεδιασμός και υλοποίηση προγραμμάτων κατάρτι¬ 
σης για απασχόληση. 

3.7. Λειτουργία Διοικητικής υποστήριξης Νομικών Προ¬ 
σώπων 

• Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά, 
ενημέρωση Δημάρχου και Δημ. Συμβουλίου) που είναι α¬ 
ναγκαίες για την λειτουργία των Ν.Π.Δ.Δ. του Δήμου. Συ¬ 
νεργασία με τις διοικήσεις και τις υπηρεσίες των Ν. Π ,Δ.Δ. 
και το Οικον. Τμήμα για θέματα οικονομικής διαχείρισης 
των Ν.Π.Δ.Δ. 

3.8 Λειτουργίες Οικονομικών Υπηρεσιών 

Α. Προϋπολογισμοί - Απολογισμοί - Οικονομική παρα¬ 
κολούθηση 

• Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετήσιων προϋπολογι¬ 
σμών δαπανών λειτουργίαςτων υπηρεσιών του Δήμου και 

των αντίστοιχων προϋπολογισμών εσόδων του Δήμου. 

• Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών του 
Δήμου σε συνεργασία με το Ταμείο. 

• Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την ε¬ 
κτέλεση του προύπολογισμού της κάθε Διοικητικής ενό¬ 
τητας και με τις αναθεωρήσεις του. 

• Σύνταξη και υποβολή στα πολιτικά όργανα, στο Συμ¬ 
βούλιο συντονισμού Υπηρεσιών και στην Υπηρεσία Προ¬ 
γραμματισμού, περιοδικών οικονομικών απολογιστικών 
στοιχείων σύμφωνα με το σύστημα οικονομικής πληρο¬ 
φόρησης που εφαρμόζει ο Δήμος. 

• Τήρηση των βιβλίων και των αρχείων του λογιστικού 
συστήματος του Ο.Τ.Α. όπως εκάστοτε ισχύει. 

• Τήρηση του νέου διπλογραφικού λογιστικού συστή¬ 
ματος του Ο.Τ.Α., από της εφαρμογής του. 

• Τήρηση μητρώου παγίων. 

• Σύνταξη οικονομικών καταστάσεων. 

Β. Διαχείριση Εσόδων 

• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις της νο¬ 
μοθεσίας. 

• Έλεγχος της ακρίβειας των μεγεθών με βάση τα ο¬ 
ποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών,δικαιωμάτων κ.λπ. 

• Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά έ¬ 
σοδα του Δήμου. 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προσό¬ 
δου. 

• Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τήρηση των αντιστοίχων διαδικασιών και έκδοση βε¬ 
βαιώσεων / αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

• Τηρηση όλων των οικονομικών δοσοληψιών που σχε¬ 
τίζονται με τη λειτουργία των νεκροταφείων, την ύδρευση 
κ.λπ. 

Γ. Δημοτική Περιουσία· Κληροδοτήματα 

• Τήρηση αρχείου της δημοτικής ακίνητης περιουσίας. 
(Κτηματολόγιο). 

• Μέριμνα για την αξιοποίηση / εκμετάλευση της δημο¬ 


τικής ακίνητης περιουσίας (μισθώσεις, κατάρτιση σχετι¬ 
κών συμβάσεων κ.λπ.). 

• Τήρηση αρχείου κληροδοτημάτων προς το Δήμο και 
μέριμνα για την αξιοποίησή τους. 

• Τήρηση των διαδικασιών που σχετίζονται με τις δω¬ 
ρεές προς το Δήμο. 

Δ. Διαχείριση Δαπανών · Προμήθειες 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

• Έλεγχος τωνπροηγουμένωνπαραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση χρηματικών ενταλμάτων 
πληρωμής. Αποστολή των ενταλμάτων στο Ταμείο για τη 
διενέργεια των πληρωμών. 

• Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για Την ε¬ 
νημέρωση του λογιστικού συστήματος του Δήμου. Παρο¬ 
χή κάθε είδους στοιχείων που ζητούνται από Δημόσιες / ε¬ 
λεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

• Μέριμνα για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες του Δήμου και συμμετοχή στις αντί¬ 
στοιχες επιτροπές αξιολόγησης προσφορών και παραλα¬ 
βής- 

• Διαχείριση διαδικασιών προμηθειών του Δήμου (σύ¬ 
σταση επιτροπών, διακηρύξεις, διαγωνισμοί, παραλαβή 
προσφορών, παραγγελίες κ.λπ.). 

• Τήρηση αρχείου παγίων κινητών περιουσιακών στοι¬ 
χείων του Δήμου. 

• Φροντίδα για την αποθήκευση των παγίων ή αναλωσί¬ 
μων υλικών και τήρηση διαδικασιών παράδοσης και πα¬ 
ραλαβής. 

Ε. Διαχείριση Ταμείου 

• Διαμόρφωση και παρακολούθηση των ταμειακών 
προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Παραλαβή των χρηματικών Ενταλμάτων πληρωμών 
και διενέργεια των πληρωμών προς τους δικαιούχους 
μετά από έλεγχο των τυχόν επιπρόσθετων δικαιολογητι- 
κών που ορίζει ο νόμος ότι πρέπει να προσκομίζουν οι δι¬ 
καιούχοι (π.χ.φορολογική ενημερότητα στην περίπτωση 
των Εταιρειών). 

• Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντίστοιχων οφειλών προς το 
Δήμο. Έκδοση αντίστοιχων γραμματίων εισπράξεως και 
σχετική ενημέρωση του περιοδικού αρχείου οφειλετών 
κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε- 

ων και των αντίστοιχων οφειλομένων στο Δήμο ποσών 
κατά κατηγορία προσόδου. Έκδοση και μέριμνα για την 
κοινοποίηση ατομικών ή ειδικών προσκλήσεων προς τους 
οφειλέτες του Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα¬ 
ριασμών του λογιστικού συσπίματος του Δήμου που α¬ 
φορούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την ε¬ 
νημέρωση του λογιστικού συστήματος του Δήμου. Παρο¬ 
χή κάθε είδους στοιχείων που ζητούνται από Δημόσιες - 
Ελεγκτικές υπηρεσίες σύμφωνα, με τις διαδικασίες που ι¬ 
σχύουν εκάστοτε. 

Άρθρο 4 

Αρμοδιότητες Τμήματος Τεχνικών Υπηρεσιών 
και Περιβάλλοντος 

4.1 Προγραμματισμός Τεχνικών Έργων 

• Προσδιορισμός στόχων, ετήσιων και μεσοπρόθε¬ 
σμων, που αφορούν τον προγραμματισμό τεχνικής δρα¬ 
στηριότητας του Δήμου ως προς την εκτέλεση νέων τε¬ 
χνικών έργων στην Περιοχή του Δήμου την εκτέλεση ερ¬ 
γασιών συντήρησης της υφιστάμενης κοινόχρηστης 
υποδομής και τις εργασίες των λοιπών τομέων της Τεχνι¬ 
κής Υπηρεσίας. 

• Προγραμματισμός ετήσιος και μεσοπρόθεσμος με¬ 
λετών και κατασκευών νέων έργων και συντηρήσεων που 
αναλαμβάνει ο Δήμος και εργασιών των λοιπών τομέων 
της Τεχνικής Υπηρεσίας και καθορισμός προϋποθέσεων 
υλοποίησης (χρονοδιάγραμμα, τεχνικός εξοπλισμός, αν¬ 
θρώπινο δυναμικό, πόροι κ.λπ.). 

• Παρακολούθηση υλοποίησης προηγούμενου προ¬ 
γραμματισμού και τήρηση απολογιστικών και στατιστι¬ 
κών στοιχείων. 

• Προγραμματισμός προμηθειών του Δήμου και εισή¬ 
γηση της σκοπιμότητάς τους σε συνεργασία με την Οικο¬ 
νομική Υπηρεσία. 

4.2. Μελέτες - Επιβλέψεις τεχνικών έργων 

• Εισήγηση για την σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους εκτός του Δή¬ 
μου (προκαταρτικές - προμελέτες, οριστικές μελέτες, με¬ 
λέτες εφαρμογής). 

Κατάρτιση προδιαγραφών μελετών και τήρηση των δια¬ 
δικασιών ανάθεσης συγκεκριμένων μελετών σε τρίτους 
(Διακήρυξη - τεύχη προδιαγραφών, αξιολόγηση εκδήλω¬ 
σης ενδιαφέροντος σύνταξη συμβάσεων κ.λπ.). 

• Παρακολούθηση της εκπόνησης μελετών που ανατί¬ 
θενται σε τρίτους. Τήρηση της διαδικασίας παρακολού¬ 
θησης ελέγχου και παραλαβής των μελετών από ποιοτι¬ 
κής και συμβατικής άποψης. 

• Έλεγχος και έγκριση των πιστοποιητικών αμοιβής 
των μελετητών. 

• Επιβολή ποινικών ρητρών 

• Σύνταξη τεχνικών μελετών είτε για έργα που θα εκτε- 


λεσθούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από τις υπηρεσίες του Δήμου. 

• Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδια¬ 
γραφών τεχνικών έργων και τήρηση των διαδικασιών 
ανάθεσης έργων σε τρίτους (δημοπρατήσεις, αξιολόγηση 
προσφορών, εισήγηση σχετικών αποφάσεων, σύνταξη 
συμβάσεων κ.λπ.). Επίβλεψη εκτέλεσης τεχνικών έργων 
που εκτελούνται είτε με αυτεπιστασία είτε από τρίτους. 

Τήρηση των διαδικασιών παρακολούθησης και ελέγχου 
εκτέλεσης και παραλαβής τεχνικών έργων από ποιοτικής, 
ποσοτικής άποψης και συμβατικής άποψης. 

• Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

• Εκτέλεση κάθε φύσης σχεδιαστικών εργασιών για τις 
ανάγκες της Υπηρεσίας. 

• Παρακολούθηση της εκπόνησης μελετών χωροταξι¬ 
κού, Πολεοδομικού ή Περιβαλλοντικού περιεχομένου. 

• Συγκέντρωση στοιχείων, εκπόνηση μελετών περιβαλ¬ 
λοντικού ενδιαφέροντος. 

• Έλεγχος εγκαταστάσεων περιβαλλοντικού ενδιαφέ¬ 
ροντος. 

• Συντονισμός πυροσβεστικών ομάδων Δήμου. 

4.3 Συγκρότηση - προγραμματισμός - παρακολούθηση 
των Συνεργείων του Τμήματος 

Για την εκτέλεση των λειτουργιών του τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του τμήματος περιλαμβάνουν: 

• Συγκρότηση, οργάνωση, συντονισμό και γενικά διοί¬ 
κηση των συνεργείων του τμήματος. 

• Προγραμματισμός δράσης των Συνεργείων (ανα¬ 
γκαία έργα, συντηρήσεις επεμβάσεις κ.λπ.). 

• Επίβλεψη από διοικητική και τεχνική άποψη των ερ¬ 
γασιών των συνεργείων. 

• Προγραμματισμός προμήθειας μηχανημάτων, εργα¬ 
λείων και υλικών των συνεργείων και φροντίδα για την κα¬ 
λή χρησιμοποίηση τούτων. 

• Συγκρότηση συνεργείων άμεσης επέμβασης για την 
αντιμετώπιση έκτακτων περιστατικών επισκευών. 

• Εισήγηση για την αναγκαιότητα χρησιμοποίησης συ¬ 
νεργείων τρίτων για εκτέλεση ορισμένων εργασιών και 
επίβλεψη των εργασιών τούτων, από τεχνική και χρονική 
άποψη. 

ΣΥΝΕΡΓΕΙΑ 

Α. Τεχνικών Έργων - Επισκευών 

• Κατασκευή, επισκευή, συντήρηση κτιρίων και εγκα¬ 
ταστάσεων του Δήμου και γενικά κτιρίων και εγκαταστά¬ 
σεων που αναλαμβάνει να συντηρήσει ο Δήμος. 

• Επισκευή, συντήρηση οδικού δικτύου. 

• Τοποθέτηση και συντήρηση προστατευτικών μέσων 
για την ασφάλεια της κυκλοφορίας οχημάτων και πεζών. 

• Επισκευή, συντήρηση - διαμόρφωση υπαίθριων χώ¬ 
ρων (πλατείες, πεζοδρόμια, παιδικές χαρές, αθλητικοί 
χώροι κ.λπ.). 

Β. Ύδρευσης - Αποχέτευσης 

• Επισκευή, συντήρηση, ομαλή λειτουργία έργων ύ¬ 
δρευσης · αποχέτευσης. 

• Καταμέτρηση των καταναλώσεων νερού. 

Γ. Καθαριότητας 

• Εκτέλεση εργασιών καθαριότητας των κοινόχρηστων 
χώρων της περιφέρειας του Δήμου. 

• Αποκομιδή και μεταφορά των απορριμμάτων στον 
χώρο απόρριψης. 

• Υγειονομική ταφή των απορριμμάτων. 

Δ. Πρασίνου 

• Κατασκευή, επέκταση, συντήρηση έργων πρασίνου. 

• Φυτοπροστασία. Διατήρηση καθαριότητας και εμφά¬ 
νισης των χώρων πρασίνου. 

Ε. Ηλεκτροφωτισμού - Σήμανσης Οδών 

• Κατασκευή, επισκευή - συντήρηση του δημοτικού φω¬ 
τισμού καθώς και του φωτισμού για την ανάδειξη μνημεί¬ 
ων, κτιρίων και αρχαιολογικών χώρων. Επίβλεψη σχετι¬ 
κών εργασιών που ανατίθενται σε τρίτους. 

• Σήμανση και διαγράμμιση οδών για την ρύθμιση της 
κυκλοφορίας. 

• Εγκατάσταση και συντήρηση κάθε είδους πληροφο¬ 
ριακών πινακίδων (ονομασίας οδών και πλατειών, αρίθμη¬ 
σης κτιρίων, στάσεων συγκοινωνιακών μέσων, οδοσή¬ 
μανσης κ.λπ.). 

Άρθρο 5 

Αρμοδιότητες Γ ραφείου παραγωγικών δραστηριοτήτων 
5.1. Τουριστική Ανάπτυξη 

• Συγκέντρωση - επεξεργασία στοιχείων που αφορούν 
στην υφιστάμενη κατάσταση του τουρισμού στην περιφέ¬ 
ρεια του Δήμου (υποδομή - επισκέπτες κ.λπ.). 

• Εισήγηση για προβλήματα υποδομών που αφορούν 
τον τουρισμό σε συνεργασία με την Τεχνική Υπηρεσία. 
(Βασικά έργα υποδομής). 

• Εισήγηση και σχεδιασμός των προγραμμάτων πα¬ 
ρέμβασης του Δήμου στο χώρο της παροχής τουριστικών 
υπηρεσιών και έλεγχος της ποιότητας τούτων. 

• Διοικητική στήριξη της Δημοτικής Επιτροπής Τουρι¬ 
σμού. 

• Σχεδιασμός - Υλοποίηση προγραμμάτων τουριστικής 
προβολής του Δήμου και συνεργασία με επιχειρήσεις πε¬ 
ριοχής για ενιαία προβολή. 

• Παροχή πληροφοριών σε τουρίστες και τουριστικούς 
παράγοντες. 

5.2. Γεωργική Ανάπτυξη και Αλιεία 

• Δημιουργία αναπτυξιακών σχεδίων για τη βελτίωση 
της πρωτογενούς παραγωγής. 

• Οδηγίες - επιμόρφωση πληροφόρηση παραγωγών. 

• Διαχείριση Προγραμμάτων Ε.Ε. και άλλων προγραμ¬ 
μάτων για την ενίσχυση της πρωτογενούς παραγωγής. 

• Συγκέντρωση και επεξεργασία στοιχείων πρωτογε¬ 
νούς τομέα. , 

• Εντοπισμός ελλείψεων αγροτικής οδοποιίας και άλλων 
έργων υποδομής και υποβολή σχετικών προτάσεων στις 
αρμόδιες υπηρεσίες του Νομού και της Περιφέρειας. 

• Συμμετοχή σε Προγράματα που αφορούν σε βελτιω¬ 
μένες μεθόδους οργάνωσης της γεωργικής και αλιευτι¬ 
κής Παραγωγής (οικολογικές μέθοδοι καλλιεργειών - τυ¬ 
ποποίηση προϊόντων - ιχθυογεννητικός σταθμός - ιχθυο¬ 
καλλιέργεια). 

5.3. Βιοτεχνία - Οικοτεχνία 

• Συγκέντρωση και επεξεργασία στοιχείων των υφιστα¬ 
μένων δυνατοτήτων στο χώρο της βιοτεχνίας και της οι¬ 
κοτεχνίας στην περιφέρεια του Δήμου. 


• Διαχείριση των προγραμμάτων της Ε.Ε. καθώς και 
άλλων προγραμμάτων για τη στήριξη του ανωτέρω το¬ 
μέα. 

• Σχεδιασμός - Υλοποίηση προγραμμάτων εκπαίδευ¬ 
σης - επιμόρφωσης για την απασχόληση στις αναφερό- 
μενες παραγωγικές δραστηριότητες. 

ΚΕΦΑΛΑΙΟ Β' 

ΔΙΟΙΚΗΤΙΚΗ ΕΞΥΠΗΡΕΤΗΣΗ ΤΩΝ ΔΗΜΟΤΩΝ 
ΑΠΟΚΕΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ 
ΔΙΑΜΕΡΙΣΜΑΤΑ 

Άρθρο 6 

Περιοδική απασχόληση Διοικητικών Υπαλλήλων 
στα Δημοτικά Διαμερίσματα 

Με σκοπό τη διοικητική εξυπηρέτηση των δημοτών των 
Δημοτικών διαμερισμάτων ανατίθεται σε δημοτικούς υ¬ 
παλλήλους της κατηγορίας ΔΕ η περιοδική απασχόλησή 
τους στα Δημοτικά Διαμερίσματα. Η ανάθεση γίνεται με 
απόφαση του Δημάρχου που λαμβάνεται εντός του Ια¬ 
νουάριου κάθε έτους. 

Η απόφαση καθορίζει: 

• τους συγκεκριμένους υπαλλήλους και τα Δημοτικά 
Διαμερίσματα στα οποία απασχολούνται 

• τη συχνότητα απασχόλησής τους σε κάθε Διαμέρι¬ 
σμα 

• το ωράριο απασχόλησής τους 

• τα καθήκοντά τους 

• τυχόν άλλα σχετικά ζητήματα. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ ΚΑΝΟΝΙΣΜΟΙ 
ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

Άρθρο 7 

Αρμοδιότητες Προϊσταμένων 

Ο Προϊστάμενος μιας διοικητικής ενότητας ευθύνεται 
έναντι του Δημάρχου για την αποτελεσματική και αποδο¬ 
τική εκτέλεση των λειτουργιών της ενότητας, προγραμ¬ 
ματίζοντας, οργανώνοντας, στελεχώνοντας, συντονίζο¬ 
ντας και ελέγχοντας τις επί μέρους δραστηριότητες, έτσι 
ώστε να εκπληρώνονται οι περιοδικοί (τακτικοί και στρα¬ 
τηγικοί) στόχοι του Δήμου που περιλαμβάνονται στα αντί¬ 
στοιχα προγράμματα δράσης. 

Ειδικότερα ο προϊστάμενος: 

• Διατυπώνει τους στόχους και τα προγράμματα δρά¬ 
σης της διοικητικής ενότητας καθώς και τους αντίστοι¬ 
χους προϋπολογισμούς, σε συνεργασία με την Οικονομι¬ 
κή Υπηρεσία. 

• Φροντίζει για την υλοποίηση των κατα περίπτωση 
αποφάσεων των ιεραρχικά ανωτέρων διοικητικών επιπέ¬ 
δων. 

• Στελεχώνει, οργανώνει, συντονίζει και ελέγχει τις 
δραστηριότητες της διοικητικής ενότητας με τρόπο ώστε 
να υλοποιούνται αποτελεσματικά, τα προγράμματα δρά¬ 
σης και οι κατά περίπτωση αποφάσεις ή εντολές. 

• Εποπτεύει, αξιολογεί και προσανατολίζει το προσω¬ 
πικό της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθηκών 
εργασίας και τη διατήρηση αρμονικών εργασιακών σχέ¬ 
σεων. 

• Μεριμνά για την κατάρτιση του κανονισμού λειτουρ¬ 
γίας της διοικητικής ενότητας, εισηγείται μεταβολές των 

διατάξεών του και παρακολουθεί την κανονική εφαρμογή 
των εγκεκριμένων κανονισμών. 

• Προετοιμάζει τους απολογισμούς δράσης και οικο¬ 
νομικούς απολογισμούς, σε συνεργασία με την Οικονομι¬ 
κή Υπηρεσία. Καταρτίζει μηνιαίους απολογισμούς δρά¬ 
σης και αναφέρει ιεραρχικά για τις υποθέσεις που εκκρε- 
μούν και τις αποκλίσεις από τον προγραμματισμό. 

• Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους, μεθοδολογίες και προγράμμα¬ 
τα δράσης που αναφέρονται σπς λειτουργίες της διοικη¬ 
τικής ενότητας. 

• Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του και την 
διανέμει στις αρμόδιες υπηρεσιακές μονάδες ή υπαλλή¬ 
λους. 

• Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που ε¬ 
ποπτεύει καθώς και των εισηγήσεών τους προς τα ανώτε¬ 
ρα διοικητικά επίπεδα. (Όλα τα έγγραφα καταστάσεις 
κ.λπ. του Δήμου μονογραφούνται από τον αρμόδιο υπάλ¬ 
ληλο). 

• Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά επι¬ 
πέδων με ενυπόγραφη πάντοτε σημείωσή του στα σχετι¬ 
κά έγγραφα και παράλληλη υποχρέωση έγκαιρης και αι¬ 
τιολογημένης ενημέρωσης του ανώτερου ιεραρχικά επι¬ 
πέδου. 

• Εισηγείται συστήματα ενημέρωσης των δημοτών 
σχετικά με τις προσφερόμενες υπηρεσίες, τα δικαιώματα 
και τις υποχρεώσεις τους ένανη του Δήμου. 

• Συγκεντρώνει στοιχεία χρήσιμα για τον προγραμμα¬ 
τισμό και απολογισμό των δραστηριοτήτων της διοικητι¬ 
κής μονάδας του. 

• Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων του Δή¬ 
μου ή άλλων διαδημοτικών φορέων για τον συντονισμό 
και την ολοκλήρωση των λειτουργιών της. 

• Συνεργάζεται με άλλους φορείς εκτός Δήμου. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στο τοπικό, ελ¬ 
ληνικό και διεθνές περιβάλλον, που έχουν σχέση με τις 
λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της διοικητικής μονάδας στις εξελίξεις 
του εξωτερικού περιβάλλοντος. 

• Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του πολίτη και την κα¬ 
λύτερη ανταπόκριση της διοικητικής μονάδας στις τοπι¬ 
κές ανάγκες. 

Άρθρο 8 

Όργανα Συντονισμού των Υπηρεσιών 

8.1. Συμβούλιο Συντονισμού Υπηρεσιών του Δήμου 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του συ¬ 
ντονισμού και της παρακολούθησης του έργου των υπη¬ 
ρεσιών. 

Στο συμβούλιο μετέχουν οι προϊστάμενοιτωντμημάτων 
και ο υπεύθυνος του γραφείου Προγραμματισμού. 

Ο τρόπος λειτουργίας του Συμβουλίου Συντονισμού κα¬ 


θορίζεται με απόφαση του Δημάρχου. Σκοπός του Συμ¬ 
βουλίου είναι γενικά η αποτελεσματική και παραγωγική 
λειτουργία του Δήμου και ειδικότερα ο προγραμματισμός 
και ο απολογισμός της δραστηριότητας του Δήμου, η αλ- 
ληλοενημέρωση και η οριζόντια συνεργασία μεταξύ των 
υπηρεσιών και η επίλυση διατμηματικών προβλημάτων. 

Τα κυριότερα θέματα που συζητούνται στο Συμβούλιο 
περιλαμβάνουν: 

• Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Δήμου. 

• Το συντονισμό των επιμέρους δραστηριοτήτων / ε¬ 
νεργειών των προγραμμάτων δράσης που έχουν ανατε¬ 
θεί στις υπηρεσίες του Δήμου. 

•Την πρόοδο των επιμέρους δραστηριοτήτων / ενερ¬ 
γειών των προγραμμάτων δράσης. 

• Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των υ¬ 
πηρεσιών του Δήμου, την αναζήτηση και συμφωνία αντι¬ 
στοίχων λύσεων και την εισήγηση σχετικών αποφάσεων 
προς τα πολιτικά όργανα του Δήμου. 

8.2. Ολομέλειες Διοικητικών Μονάδων 

Στο επίπεδο των Τμημάτων ο συντονισμός και η συμμε¬ 
τοχή των υπαλλήλων του Δήμου εξασφαλίζεται με τακτι¬ 
κές συντονιστικές συσκέψεις με αντικείμενο την αλληλο- 
ενημέρωση, και την επισήμανση και αντιμετώπιση προ¬ 
βλημάτων των σχετικών λειτουργιών, τη βελτίωση της 
ποιότητας των υπηρεσιών κ.λπ. 

8.3. Διατμηματικές ομάδες εργασίας 

Για τις ανάγκες δραστηριοτήτων που απαιτούν συμμε¬ 
τοχή προσωπικού και από τα δύο Τμήματα, δημιουργού- 
νται ομάδες εργασίας για τις οποίες ορίζονται συντονι¬ 
στές με απόφαση του Δημάρχου. 

Άρθρο 9 

Κανονισμοί Λειτουργίας των Υπηρεσιών του Δήμου 

Οι προηγούμενες αρμοδιότητες των επί μέρους υπηρε¬ 
σιών και των Προϊσταμένων τους θεωρούνται ως η γενική 
περιγραφή του ρόλου τους και αποτελούντο βασικό πλαί¬ 
σιο λειτουργίας τους. Λεπτομερέστερες περιγραφές αρ¬ 
μοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η διάρθρωση των Τμημάτων σε Γ ραφεία, η λειτουρ¬ 
γία αποκεντρωμένων γραφείων σε Δημοτικά διαμερίσμα¬ 
τα, οι αρμοδιότητές των υπεύθυνων Γ ραφείων και οι θέ¬ 
σεις εργασίας κάθε Γ ραφείου, η ανάθεση καθηκόντων και 
οι περιγραφές καθηκόντων των υπαλλήλων καθώς και ο¬ 
ποιαδήποτε άλλη εσωτερική διαδικασία διοίκησης ή λει¬ 
τουργίας του Δήμου, ορίζονται με αποφάσεις του Δημάρ¬ 
χου ή καθορίζονται με ειδικούς κανονισμούς λειτουργίας 
που συντάσσονται με απόφαση του Δημάρχου μετά από 
εισήγηση των αρμόδιων προϊσταμένων. 

ΚΕΦΑΛΑΙΟ Δ' 

ΟΡΓΑΝΙΚΕΣ ΘΕΣΕΙΣ 

Άρθρο 10 

Τακτικές Οργανικές Θέσεις με σχέση εργασίας 
Δημοσίου Δικαίου 

Οι θέσεις των κατηγοριών ΠΕ, ΤΕ, και ΔΕ κατατάσσο¬ 
νται στους βαθμούς Δ (εισαγωγικός), Γ, Β και Α (καταλη¬ 
κτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γκαι Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις που περιγράφονται στο Π.Δ. 37. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕΙ 

Διοικητικών 

1 (μία) 

ΠΕ3 

Πολιτικών Μηχανικών 

1 (μία) 

ΠΕ9 

Γ εωπόνων 

1 (μία) 


ΣΥΝΟΛΟ 

3 (τρεις) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος Θέσεις 

ΤΕ Τουρισμού 1 (μία) 

ΤΕ17 Διοικητικών - Λογιστών 1 (μία) 

ΣΥΝΟΛΟ 2 (δύο) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

ΔΕΙ 

Διοικητικών 

4 (τέσσερις) 

ΔΕ23 

Ειδικού Προσωπικού 

2 (δύο) 

ΔΕ24 

Ηλεκτρολόγων 

ι (μία) 

ΔΕ29 

Οδηγών Αυτοκινήτων 

2 (δύο) 

ΔΕ30 

Τεχνιτών 

1 (μία) 

ΔΕ28 

Χειριστής 

1 (μία) 


ΣΥΝΟΛΟ 

11 (ένδεκα) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 


Θέσεις 

ΥΕ1 

Κλητήρων - Θυρωρών 

1 (μία) 

ΥΕ16 

Εργατών 

5 (πέντε) 


ΣΥΝΟΛΟ 

6 (έξι) 


ΘΕΣΕΙΣ ΥΠΑΛΛΗΛΩΝ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ 
ΠΕΡΙΟΡΙΣΜΕΝΗΣ ΔΙΑΒΑΘΜΙΣΗΣ 
(β' Μέρους του Ν. 1188/81). 

Κλάδος Θέσεις 

ΔΕΙ Διοικητικών 1 (μία) 

ΣΥΝΟΛΟ 1 (μία) 

Οι προηγούμενες θέσεις κενούμενες για οποιοδήποτε 
λόγο καταργούνται. 

ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Κλάδος Θέσεις 

ΔΕ30 Τεχνιτών 1 (μία) 

ΣΥΝΟΛΟ 1 (μία) 

Η προηγούμενη θέση κενούμενη για οποιοδήποτε λόγο 
καταργείται. 

Άρθρο 11 

Προσωρινές Προσωποπαγείς θέσεις με σχέση εργασίας 
Δημοσίου Δικαίου 

Κλάδος Θέσεις 

ΔΕ 15 Εισπρακτόρων 1 (μία) 

ΣΥΝΟΛΟ 1 (μία) 

Η προηγούμενη θέση κενούμενη για οποιοδήποτε λόγο 
καταργείται. 


Άρθρο 12 

Θέσεις Προϊσταμένων 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται από τους εξής κλάδους: 

Στο Τμήμα Διοικητικών και Οικονομικών Υπηρεσιών 
προΐσταται μόνιμος υπάλληλος του Κλάδου ΠΕΙ και ελ¬ 
λείψει αυτού, του κλάδου ΤΕ17 και ελλείψει αυτού, του 
κλάδου ΔΕΙ. Στο Τμήμα Τεχνικών Υπηρεσιών και Περι¬ 
βάλλοντος προΐσταται μόνιμος υπάλληλος του κλάδου 
ΠΕ3 και ελλείψει αυτού, του κλάδου ΤΕ4 .Τον προϊστάμε¬ 
νο Τμήματος που απουσιάζει ή κωλύεται αναπληρώνει 
στα καθήκοντά του ο ανώτερος κατά βαθμό υπάλληλος 
και ο αρχαιότερος, που υπηρετεί στην ίδια οργανωτική 
μονάδα και εφόσον ο κλάδος στον οποίο ανήκει προορί¬ 
ζεται για κατάληψη θέσεων προϊσταμένων. 

Άρθρο 13 

Προσωπικό εποχιακών κ.λπ. αναγκών 

Συνιστώνται έξι (6) θέσεις με σχέση εργασίας ιδιωτικού 
δικαίου ορισμένου χρόνου, διαφόρων ειδικοτήτων, για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών (Ν. 2503/97, αρθ. 18παρ.12). Η πλήρω¬ 
ση των θέσεων αυτών θα γίνεται σύμφωνα με τις ισχύου- 
σες κάθε φορά διατάξεις και εγκυκλίους οδηγίες που 
αφορούν στο προσωπικό αυτό. 

Άρθρο 14 
Τελικές Διατάξεις 

α) Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 

β) Η κατανομή του προσωπικού στις επί μέρους διοικη¬ 
τικές μονάδες γίνεται με απόφαση του Δημάρχου μετά 
από σχετική εισήγηση των προϊσταμένων και του Συμ¬ 
βουλίου Συντονισμού, λαμβάνοντας υπόψη τις λειτουργι¬ 
κές ανάγκες των μονάδων, τα προσόντα, την πείρα και τις 
ειδικές γνώσεις των υπαλλήλων. 

γ) Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως οπότε 
παύει να ισχύει κάθε προηγούμενη σχετική απόφαση. 

Ακροτελεύτιο Άρθρο 
Κάλυψη Δαπάνης 

Στον προϋπολογισμό του τρέχοντος έτους υπάρχουν ε¬ 
γκεκριμένες πιστώσεις στους αντίστοιχους Κωδικούς α¬ 
ριθμούς για την κάλυψη της μισθοδοσίας του υπάρχο- 
ντος προσωπικού συνολικά στο ποσόν των 40 εκατομμυ¬ 
ρίων δρχ. συμπεριλαμβανομένων και των εισφορών του 
Ι.Κ.Ατων εκτάκτων υπαλλήλων. Η μελλοντική επιβάρυνση 
του προϋπολογισμού του Δήμου από την απόφαση αυτή, 
δεν είναι δυνατό να υπολογιστεί. 

Για την σύσταση των θέσεων που προβλέπονται στον 
παρόντα Οργανισμό έχουν ληφθεί υπόψη τα κριτήρια της 
παρ. 3του άρθρου 18του Ν. 2539/97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 28 Μάίου 1999 

Ο Γενικός Γραμματέας Περιφέρειας 

ΚΩΣΤΑΣ ΓΕΩΡΓΑΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




